
A N U N Ț
PRIMĂRIA COMUNEI PUTNA, județul SUCEAVA, cu sediul în com. Putna, str Ștefan cel Mare, nr.64, jud. Suceava, organizează concurs în vederea ocupării unui post vacant de CONSILIER ȘCOLAR (COD COR 235903), post înființat în afara organigramei, de personal contractual, cu ½ normă,  în cadrul echipei comunitare integrate pentru implementarea proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”, cod SMIS 339395, cofinanțat de Uniunea Europeană din Fondul Social European Plus, prin Programul Incluziune și Demnitate Socială. după cum urmează:

DENUMIREA POSTULUI:  Consilier școlar, Cod COR: 235903 consilier școlar
NIVELUL POSTULUI: funcție de execuție, membru în Echipa Comunitară Integrată (ECI)
DURATA TIMPULUI DE LUCRU: 4 ore/zi pe perioada de implementare a proiectului sau 80ore/ lună inegal repartizate, în funcție de necesități, conform pontajului individual, a raportului de activitate lunar și a livrabilelor
PERIOADA: determinată
LOCUL DE DESFĂȘURARE A ACTIVITĂȚII: sediul Primăria  PUTNA și în comunitate (teren)

• SCOPUL PRINCIPAL AL POSTULUI: asigură furnizarea de servicii de consiliere școlară în cadrul echipei comunitare integrate, prin aria educației, pentru reducerea suprapunerilor, armonizarea resurselor și crearea unui proces sustenabil de ieșire din starea de sărăcie și integrare socială și economică.
Condiţiile generale de participare
Condiții generale care trebuie îndeplinite de o persoană pentru a putea participa la concurs:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

i. îndeplineşte alte condiţii generale în funcţie de specificul postului
Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului sunt
Studii: • Studii superioare absolvite cu diplomă de licență, specializări: psihologie, pedagogie, psihopedagogie specială, sociologie, asistență socială, sau alte specializări conforme cu centralizatorul în vigoare pentru ocuparea posturilor de consilier școlar;
· Experiență specifică în activitatea cu copii/tineri: minimum 1 an
Abilități și aptitudini necesare:

• comunicare, relaționare;

• moralitate, corectitudine, flexibilitate;

• rezistență la stres, perseverență, atenție la detalii;

• capacitate de analiză a problemelor din mediul școlar;

• atitudine pozitivă;
• disponibilitate pentru deplasări;

•competențe TIC: utilizator independent (Office, Word, Excel, PowerPoint);

•Limbi străine solicitate: nu este cazul.

           Atribuțiile postului

A. Atribuții din domeniul consilierii școlare

• consilierea elevilor aflați în risc de abandon școlar;

• evaluare, depistare și intervenție timpurie pentru copii cu abilități adaptative scăzute;

• consilierea părinților și sprijinirea cadrelor didactice în incluziunea copiilor vulnerabili;

• colaborarea cu asistentul social și asistentul medical comunitar/mediatorii comunitari;

• prestarea de servicii de educație parentală;

• intervenție în situații de violență școlară, mediere, prevenție;

• activități de prevenire a consumului de droguri, delincvenței juvenile și comportamentelor de risc;

• facilitarea integrării sociale și culturale a elevilor;

• alte activități specifice consilierii școlare în contextul reducerii sărăciei și excluziunii sociale.

B. Atribuții specifice în cadrul proiectului:

• identificarea persoanelor vulnerabile (screening, sesizări, referiri);

• elaborarea rapoartelor lunare de activitate conform modelului UJSS;

• participarea la schimburi de experiență și întâlniri locale interinstituționale;

• identificarea inițiativelor locale complementare și facilitarea cooperării;

• participarea la instruiri și supervizare privind instrumentul informatic SCI;

• implicarea în activarea și mobilizarea Structurilor Comunitare Consultative (SCC);

• participarea la activități de informare, comunicare și diseminare rezultate ale proiectului;

• aplicarea mecanismului operațional de colaborare interinstituțională (conform Ordinului nr. 2.555/2023/25.017/2.485/4.490/2024);

• colaborarea cu autoritățile locale pentru identificarea oportunităților de finanțare și scrierea de proiecte.
Pentru înscrierea la concurs candidații vor depune un dosar care va conține următoarele documente:

a) formular de înscriere la concurs, conform modelului prevăzut la anexa nr. 2 a Regulamentului-cadru privind organizarea și dezvoltarea carierei personalului contractual+ declarația de consimțământ GDPR;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) Curriculum Vitae, model comun european
i) certificat de integritate comportamentală ( conform Legii nr. 118/2019)
Depunerea dosarelor:

• la sediul UAT comuna Putna- compartimentul resurse umane

sau

• prin Poșta Română / curier / e-mail, în termenul prevăzut la art. 34 din HG nr. 1336/2022 (10 zile lucrătoare de la publicare).

Documentele transmise electronic se depun în format PDF, lizibil.

Candidații care trimit dosarul prin mijloace electronice vor prezenta documentele originale pentru certificare înainte de susținerea probei scrise/interviului.

CALENDARUL DE DESFĂȘURARE A CONCURSULUI CE VA FI ORGANIZAT LA SEDIUL INSTITUȚIEI:

	Nr. crt.
	Activităţi
	Data și ora

	1.
	Publicarea anunțului 
	                       21.07.2026

	2.
	Depunerea dosarelor de participare la concurs la adresa: Primăria Comunei Putna, str. Ștefan cel Mare nr. 64
	                     Până la data de       

                 04.08.2026, ora 15.00

	3.
	Selecţia dosarelor de către membrii comisiei de concurs
	                05.08.2026, ora 10.00

	4.
	Afişarea rezultatelor selecţiei dosarelor
	                05.08.2026, ora 14.00

	5.
	Depunerea contestaţiilor privind rezultatele selecţiei  dosarelor
	                06.08.2026, ora 15.00 

	6.
	Afişarea rezultatului soluţionării contestaţiilor
	                07.08.2026, ora 12.00

	7.
	Susţinerea probei scrise
	                12.08.2026, ora 10.00

	8.
	Afişarea rezultatului probei scrise
	                12.08.2026, ora 14.00

	9.
	Depunerea contestaţiilor privind rezultatele probei scrise 
	                13.08.2026, ora 15.00

	10.
	Afişarea rezultatului soluţionării contestaţiilor
	                14.08.2026, ora 12.00

	11.
	Susţinerea interviului
	                17.08.2026, ora 10.00

	12.
	Comunicarea rezultatelor după susţinerea interviului
	                17.08.2026, ora 15.00

	13.
	Depunerea contestaţiilor privind rezultatul interviului
	                18.08.2026, ora 15.00

	14.
	Afişarea rezultatului soluţionării contestaţiilor
	                19.08.206, ora 14.00

	15.
	Afişarea rezultatului final al concursului
	                19.08.2026, ora 15.00


Bibliografia pentru concursul organizat în vederea ocupării funcției contractuale vacante de consilier școlar
 Bibliografia pentru concurs:

· Legea învăţământului preuniversitar nr. 198/2023, cu modificările şi completările ulterioare;

· Legea nr. 272/2004 privind protecția și promovarea drepturilor copilului (republicată);

· Hotărârea Guvernului nr. 281/2025 pentru modificarea HG nr. 68/2024 (finanțarea de bază);

· OMEC nr. 5.701/2024 privind ROF al CJRAE/CMBRAE, cu modificări;

· Norme și proceduri interne relevante în cadrul proiectului. 

· Adriana Băban, Consiliere educationala. Ghid metodologic pentru orele de dirigentie si consiliere, Editura Asociatia de Stiinte Cognitive din Romania ASCR
TEMATICĂ

1. Cadrul legislativ al consilierii școlare 

· Legea învățământului preuniversitar nr. 198/2023; Legea nr. 272/2004 privind protecția și promovarea drepturilor copilului; Regulamentele privind organizarea și funcționarea CJRAE/CMBRAE; Mecanisme de colaborare interinstituțională în domeniul protecției copilului. 

2. Consilierea psihopedagogică în mediul școlar  

· Rolul și atribuțiile consilierului școlar; Consilierea individuală și de grup; Evaluarea psihoeducațională a elevilor; 

· Incluziunea școlară a copiilor vulnerabili. 

3. Prevenirea abandonului școlar și a comportamentelor de risc 

· Identificarea elevilor în risc educațional; Strategii de intervenție timpurie; Prevenirea violenței, bullying-ului și consumului de substanțe; Colaborarea cu familia și comunitatea. 

4. Intervenția integrată în cadrul proiectului SCI 

· Identificarea persoanelor vulnerabile și screening; Lucrul în echipă multidisciplinară; Activarea Structurilor Comunitare Consultative; 

· Raportarea și monitorizarea activităților în cadrul proiectului. 

5. Etică profesională și protecția datelor 

· Principii deontologice; Confidențialitate și respectarea normelor GDPR.


Informații suplimentare se pot obține la telefon: 0230414102 , la adresa de e-mail contact@primariaputna.ro, persoană de contact Doboș Anca, având funcția de Secretar general comună.


      P.   PRIMAR                                                                                    SECRETAR GENERAL

AANEI MARIUS CRISTIAN                                                                   DOBOȘ ANCA

